เอกสารหมายเลข................

**เอกสารประกอบการประชุมคณะกรมการจังหวัดและหัวหน้าส่วนราชการฯ ประจำเดือนพฤษภาคม 2560**

**วันอังคาร ที่ 30 พฤษภาคม 2560**

**สำนักงานพัฒนาชุมชนจังหวัดอ่างทอง**

**เรื่องเพื่อทราบ**

1. **การดำเนินการเพื่อเตรียมความพร้อมเกี่ยวกับพิธีถวายดอกไม้จันทน์ของประชาชนในส่วนภูมิภาค**

ด้วยกระทรวงมหาดไทย แจ้งให้จังหวัดอ่างทองดำเนินการจัดทำดอกไม้จันทน์สำหรับประชาชนในส่วนภูมิภาค และดอกไม้จันทน์ที่เป็นตัวแทนของจังหวัดและอำเภอ เพื่อใช้ในงานพระราชพิธีถวายพระเพลิง พระบรมศพ พระบาทสมเด็จพระปรมินทรมหาภูมิพลอดุลยเดช โดยกรมการพัฒนาชุมชนเป็นหน่วยสนับสนุน ในการจัดทำดอกไม้จันทน์สำหรับประชาชน เพื่อใช้ในงานพระราชพิธีฯ

ในการนี้ สำนักงานพัฒนาชุมชนจังหวัดอ่างทอง ได้ดำเนินการ ดังนี้

1. พิจารณาคัดเลือกนางบังอร บุรีรักษ์ และนางประภา พึ่งแก้ว ตำบลศาลาแดง อำเภอเมืองอ่างทอง เป็นครูต้นแบบจังหวัดอ่างทอง (จังหวัดละ 2 ราย) เข้ารับการฝึกสอนการประดิษฐ์ดอกไม้จันทน์พระราชทาน ของครูต้นแบบ ในวันที่ 17 พฤษภาคม 2560 ณ อาคารรับรอง 606 สนามเสือป่า สำนักพระราชวัง ทั้งนี้ครูต้นแบบทั้ง 2 ราย ได้ร่วมเป็นวิทยากรระดับจังหวัดฝึกสอนการทำดอกไม้จันทน์แก่ทีมวิทยากรครู ก จากทุกอำเภอๆ ละ 6 คน ตามโครงการจิตอาสาประดิษฐ์ดอกไม้จันทน์พระราชทานจังหวัดอ่างทองของชมรมแม่บ้านมหาดไทยจังหวัดอ่างทอง เมื่อวันที่ 18 พฤษภาคม 2560 ณ หอประชุมอำเภอเมืองอ่างทอง จังหวัดอ่างทอง

2. สำรวจกลุ่มอาชีพทำดอกไม้จันทน์ในพื้นที่เพื่อจัดเตรียมวัสดุอุปกรณ์ในการจัดทำดอกไม้จันทน์ รวมทั้งเตรียมทีมวิทยากรสำหรับการฝึกสอนการจัดทำดอกไม้จันทน์ให้กับประชาชนในพื้นที่

3. กำหนดการฝึกสอนและจัดทำดอกไม้จันทน์ตามโครงการจิตอาสาประดิษฐ์ดอกไม้จันทน์พระราชทาน จังหวัดอ่างทอง ระดับจังหวัด ในเดือนมิถุนายน 2560

4. ประชาสัมพันธ์เชิญชวนกลุ่มพลังมวลชน ประชาชน จิตอาสา นักเรียน นักศึกษาในพื้นที่ ให้เข้าร่วมโครงการจิตอาสาประดิษฐ์ดอกไม้จันทน์พระราชทาน จังหวัดอ่างทอง

-------------------------------